title: Decizia Comisiei din 28 noiembrie 2011 de înființare a Forumului european multipartit privind standardizarea în domeniul TIC

text:
               30.11.2011

               RO

               Jurnalul Oficial al Uniunii Europene

               C 349/4

         DECIZIA COMISIEI
   din 28 noiembrie 2011
   de înființare a Forumului european multipartit privind standardizarea în domeniul TIC
   2011/C 349/04
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Strategia Europa 2020, prezentată de Comisie în comunicarea intitulată Europa 2020: O strategie europeană pentru o creștere inteligentă, durabilă și favorabilă incluziunii
                   (1), propune, pentru secolul XXI, o viziune asupra economiei de piață sociale a Europei, care se bucură din plin de avantajele economice și sociale ale societății digitale. Aceasta subliniază importanța consolidării creșterii economiei europene asigurând, în același timp, un nivel ridicat al ocupării forței de muncă, al productivității și al coeziunii sociale, precum și evoluția spre o economie cu emisii reduse de carbon.

               (2)

               Una dintre inițiativele emblematice ale strategiei Europa 2020, prevăzută în comunicarea Comisiei intitulată O agendă digitală pentru Europa
                   (2), conferă un rol principal unei mai bune standardizări în domeniul tehnologiilor informației și comunicațiilor (TIC) pentru a se asigura interoperabilitatea între aplicații, servicii și produse TIC cu scopul de a reduce fragmentarea pieței unice digitale, promovând, în același timp, inovarea și concurența.

               (3)

               O altă inițiativă emblematică a strategiei Europa 2020, prevăzută în comunicarea Comisiei intitulată O politică industrială integrată pentru era globalizării. Atribuirea celui mai important rol competitivității și sustenabilității
                   (3), invită Europa să elaboreze un sistem de standarde care să răspundă atât așteptărilor operatorilor de pe piață, cât și celor ale autorităților publice europene, promovând, de asemenea, influența europeană și în afara pieței unice, în cadrul economiei globalizate.

               (4)

               Comunicarea Comisiei intitulată O viziune strategică pentru standardele europene: avansând în direcția îmbunătățirii și accelerării creșterii durabile a economiei europene până în 2020
                   (4), precizează că, în 2011, Comisia va crea și va prezida un forum multipartit dedicat care o va consilia în aspecte legate de punerea în aplicare a politicii de standardizare în domeniul TIC, inclusiv programul de lucru pentru standardizarea TIC, stabilire de priorități în susținerea legislației și a politicilor și identificare de specificații elaborate de organizații mondiale de standardizare în domeniul TIC.

               (5)

               Prin urmare, este necesar să se creeze o un forum multipartit în domeniul standardizării TIC și să se definească sarcinile și structura acestuia.

               (6)

               Forumul multipartit ar trebui să fie compus din reprezentanți ai autorităților naționale din statele membre și din țările AELS, din organizații ale părților interesate care reprezintă industria de resort, întreprinderile mici și mijlocii, consumatorii și alte părți interesate din cadrul societății, precum și din organisme de standardizare europene și internaționale și alte organizații nonprofit, care sunt societăți profesionale, asociații industriale sau comerciale sau alte organizații care își desfășoară activitatea în Europa și care, în sfera lor de competențe, elaborează standarde în domeniul TIC.

               (7)

               Este oportun să se definească norme privind dezvăluirea de informații de către membrii forumului, fără a aduce atingere normelor Comisiei privind securitatea, astfel cum sunt prevăzute în anexa la Decizia 2001/844/CE, CECO, Euratom a Comisiei.

               (8)

               Datele cu caracter personal ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date,

         DECIDE:
   Articolul 1
   Obiect
   Se înființează Forumul european multipartit privind standardizarea în domeniul TIC, denumit în continuare „forumul”.
   Articolul 2
   Sarcini
   Forumul are următoarele sarcini:

               (a)

               consilierea Comisiei Europene cu privire la toate aspectele referitoare la politica europeană de standardizare în domeniul TIC și la punerea în aplicare efectivă a acesteia;

               (b)

               consilierea Comisiei cu privire la programul de lucru privind standardizarea în domeniul TIC și prioritățile sale;

               (c)

               identificarea eventualelor necesități viitoare de standardizare în domeniul TIC, în sprijinul legislației, politicilor și achizițiilor publice europene;

               (d)

               consilierea Comisiei cu privire la acordarea unor eventuale mandate de standardizare în domeniul TIC organismelor europene de standardizare și cu privire la activitățile care pot fi desfășurate de către alte organisme, în colaborare cu organismele europene de standardizare;

               (e)

               consilierea Comisiei cu privire la evoluția standardizării în domeniul TIC și la activitățile conexe de susținere a legislației și a politicilor;

               (f)

               consilierea Comisiei cu privire la specificațiile tehnice în domeniul TIC care nu sunt standarde naționale, europene sau internaționale, cu referire la cerințele prevăzute în anexa II la regulamentul propus privind standardizarea europeană (5);

               (g)

               consilierea Comisiei cu privire la cooperarea între organizații care elaborează standarde și organisme europene de standardizare pentru a îmbunătăți integrarea activității acestora în standardizarea europeană în domeniul TIC și a asigura disponibilitatea standardelor TIC care susțin interoperabilitatea;

               (h)

               colectarea de informații privind programele de lucru ale organizațiilor care elaborează standarde în domeniul TIC pentru a asigura coordonarea și pentru a evita suprapunerea inutilă sau fragmentarea eforturilor.

         Articolul 3
   Consultare
   Comisia poate consulta forumul cu privire la orice aspect legat de:

               (a)

               alte inițiative care pot fi întreprinse la nivelul Uniunii pentru a elimina obstacolele din calea interoperabilității TIC;

               (b)

               inițiativele naționale, europene și internaționale privind standardizarea în sprijinul interoperabilității TIC.

         Articolul 4
   Componența – Numirea membrilor
   (1)   Forumul este constituit din cel mult 67 de membri.
   (2)   Membrii sunt autoritățile naționale din statele membre și din țările AELS, precum și organizațiile care reprezintă părțile interesate din domeniul standardizării TIC, numite de Comisie după cum urmează:

               (a)

               până la 18 organizații care reprezintă industria de resort, întreprinderile mici și mijlocii și părțile interesate din cadrul societății;

               (b)

               până la 14 organisme de standardizare europene și internaționale și alte organizații nonprofit care sunt societăți profesionale, asociații industriale sau comerciale sau alte organizații care își desfășoară activitatea în Europa și care, în sfera lor de competențe, elaborează standarde în domeniul TIC.

         (3)   Membrii la care se face referire la alineatul (2) literele (a) și (b) sunt numiți de către directorii generali ai DG Întreprinderi și Industrie și DG Societatea Informațională și Media, în numele Comisiei, dintre organizațiile relevante ale părților interesate cu scopul de a se realiza o reprezentare echilibrată, luând în considerare sarcinile și competențele necesare.
   (4)   Autoritățile naționale și organizațiile numite de către Comisie trebuie să își desemneze un reprezentant, precum și un reprezentant supleant, care să participe la activitățile forumului.
   (5)   Membri forumului sunt numiți pentru o perioadă de trei ani. Ei rămân în funcție până la data la care sunt înlocuiți sau până la expirarea mandatului lor. Mandatul membrilor poate fi reînnoit.
   (6)   Membrii care nu mai sunt în măsură să contribuie în mod eficient la deliberările forumului, care demisionează sau care nu respectă condițiile prevăzute la articolul 339 din tratat pot fi înlocuiți pe perioada rămasă din mandatul lor.
   (7)   Numele membrilor menționați la articolul 2 literele (a) și (b) trebuie să fie publicate în registrul grupurilor de experți și al altor entități similare al Comisiei („registrul”).
   (8)   Datele cu caracter personal sunt colectate, prelucrate și publicate în conformitate cu Regulamentul (CE) nr. 45/2001.
   Articolul 5
   Funcționare
   (1)   Forumul este prezidat de serviciile DG Întreprinderi și Industrie și DG Societatea Informațională și Media.
   (2)   Cu acordul reprezentantului Comisiei, forumul poate înființa subgrupuri care să analizeze probleme specifice pe baza mandatului definit de forum. Aceste subgrupuri sunt desființate imediat după ce și-au îndeplinit mandatul.
   (3)   Reprezentantul Comisiei poate invita experți cu competențe specifice referitoare la un subiect de pe ordinea de zi să participe ad-hoc la activitatea forumului. De asemenea, reprezentantul Comisiei poate acorda statutul de observator unor persoane sau organizații, astfel cum sunt definite în regula nr. 8 alineatul (3) din regulile orizontale aplicabile grupurilor de experți, precum și unor țări candidate.
   (4)   Membrii forumului și reprezentanții acestora, precum și experții și observatorii invitați trebuie să respecte obligațiile privind secretul profesional prevăzute în tratate și în normele de aplicare a acestora, precum și normele de securitate ale Comisiei în materie de informații clasificate UE, prevăzute în anexa la Decizia 2001/844/CE, CECO, Euratom. Dacă aceste obligații nu sunt respectate, Comisia poate lua toate măsurile necesare.
   (5)   Reuniunile forumului și ale oricărui subgrup au loc în sediile Comisiei. Comisia asigură serviciile de secretariat. Alți funcționari din cadrul Comisiei care sunt interesați de lucrări pot participa la reuniunile forumului și ale subgrupurilor sale.
   (6)   Forumul adoptă normele de procedură necesare, inclusiv normele privind conflictele de interese, pe baza regulamentului standard de procedură pentru grupurile de experți adoptat de Comisie.
   (7)   Comisia publică informații relevante despre activitățile desfășurate de forum, fie prin includerea acestora în registru, fie prin intermediul unui link al registrului către un site internet dedicat.
   (8)   Centrul comun de cercetare poate oferi consultanță științifică și servicii în domeniul său de competență.
   Articolul 6
   Cheltuielile aferente reuniunilor
   (1)   Participanții la activitățile forumului nu sunt remunerați pentru serviciile prestate.
   (2)   Cheltuielile de călătorie și diurnele participanților la activitățile grupului sunt rambursate de Comisie în conformitate cu dispozițiile în vigoare în cadrul Comisiei.
   (3)   Cheltuielile sunt rambursate în limitele creditelor disponibile alocate în cadrul procedurii anuale de alocare a resurselor.
   Articolul 7
   Aplicabilitate
   Prezenta decizie se aplică de la 1 ianuarie 2012.

      Adoptată la Bruxelles, 28 noiembrie 2011.

            Pentru Comisie

         Antonio TAJANI

            Vicepreședinte

      (1)  COM(2010) 2020 final, 3.3.2010.

      (2)  COM(2010) 245 final, 19.5.2010.

      (3)  COM(2010) 614 final, 28.10.2010.

      (4)  COM(2011) 311 final, 1.6.2011.

      (5)  COM(2011) 315 final, 1.6.2011.


title: Decizia Consiliului din 21 octombrie 2013 de adoptare a poziției Consiliului privind proiectul de buget rectificativ nr. 6 al Uniunii Europene pentru exercițiul financiar 2013

text:
               30.10.2013

               RO

               Jurnalul Oficial al Uniunii Europene

               C 316/8

         DECIZIA CONSILIULUI
   din 21 octombrie 2013
   de adoptare a poziției Consiliului privind proiectul de buget rectificativ nr. 6 al Uniunii Europene pentru exercițiul financiar 2013
   2013/C 316/04
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314, coroborat cu Tratatul de instituire a Comunității Europene a Energiei Atomice, în special articolul 106a,
   având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (1), în special articolul 41,
   întrucât:

               —

               bugetul Uniunii pentru exercițiul financiar 2013 a fost adoptat definitiv la 12 decembrie 2012 (2);

               —

               la 10 iulie 2013, Comisia a înaintat o propunere care conținea proiectul de buget rectificativ nr. 6 la bugetul general pentru exercițiul financiar 2013;

               —

               la 20 septembrie 2013, Comisia a înaintat o propunere care conținea o scrisoare rectificativă la proiectul de buget rectificativ nr. 6 la bugetul general pentru exercițiul financiar 2013,

         DECIDE:
   Articol unic
   Poziția Consiliului privind proiectul de buget rectificativ nr. 6 al Uniunii Europene pentru exercițiul financiar 2013, astfel cum a fost modificat prin scrisoarea rectificativă aferentă acestuia, a fost adoptată la 21 octombrie 2013.
   Textul integral poate fi accesat pentru consultare sau descărcare pe site-ul internet al Consiliului: http://www.consilium.europa.eu/

      Adoptată la Bruxelles, 21 octombrie 2013.

            Pentru Consiliu

            Președintele

         L. LINKEVIČIUS

      (1)  JO L 298, 26.10.2012, p. 1.

      (2)  JO L 66, 8.3.2013, p. 1, cu rectificare în JO L 134, 18.5.2013, p. 21.


title: 2008/359/CE: Decizia Comisiei din 28 aprilie 2008 de instituire a Grupului la nivel înalt pentru competitivitatea industriei agroalimentare

text:
               7.5.2008

               RO

               Jurnalul Oficial al Uniunii Europene

               L 120/15

      DECIZIA COMISIEI

   din 28 aprilie 2008
   de instituire a Grupului la nivel înalt pentru competitivitatea industriei agroalimentare
   (2008/359/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               Articolul 157 alineatul (1) din tratat atribuie Comunității și statelor membre sarcina de a asigura existența condițiilor necesare competitivității industriei Comunității. Articolul 157 alineatul (2) în special solicită statelor membre să se consulte reciproc, în cooperare cu Comisia și, dacă este necesar, să își coordoneze acțiunile. Comisia poate adopta orice inițiativă utilă promovării acestei coordonări.

               (2)

               În comunicarea sa „Evaluare intermediară a politicii industriale: O contribuție la strategia UE pentru creștere și locuri de muncă” (1), Comisia și-a anunțat intenția de a lansa o inițiativă pentru produsele alimentare care să abordeze problema competitivității în industria agroalimentară din Comunitate.

               (3)

               Prin urmare, este necesară atât instituirea unui grup la nivel înalt, compus în principal din experți în domeniul competitivității industriei agroalimentare comunitare și în probleme conexe cum ar fi siguranța alimentelor, sănătate și mediu, cât și definirea sarcinilor și structurii acestui grup.

               (4)

               Grupul ar trebui să abordeze probleme care determină și vor determina în viitor competitivitatea industriei agroalimentare comunitare. În funcție de rezultatul discuțiilor din cadrul acestuia, grupul ar trebui să formuleze o serie de recomandări privind politica specifică din acest sector, în vederea creșterii competitivității industriei agroalimentare în conformitate cu politicile comunitare, în special cu obiectivele privind siguranța alimentelor și sănătatea, politica agricolă și dezvoltarea durabilă.

               (5)

               Grupul ar trebui să fie alcătuit din reprezentanți ai Comisiei, ai statelor membre și ai principalelor părți interesate, în special ai producătorilor din amonte și ai utilizatorilor din aval ai industriei agroalimentare, ai consumatorilor și ai societății civile.

               (6)

               Este necesară definirea unor norme privind divulgarea informațiilor de către membrii grupului, fără a aduce atingere normelor Comisiei în materie de securitate, astfel cum sunt prevăzute în anexa la Decizia 2001/844/CE, CECO, Euratom a Comisiei (2).

               (7)

               Datele cu caracter personal referitoare la membrii grupului ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (3),

         DECIDE:
   Articolul 1
   Grupul la nivel înalt pentru competitivitatea industriei agroalimentare
   Se instituie un Grup la nivel înalt pentru competitivitatea industriei agroalimentare, denumit în continuare „grupul”.
   Articolul 2
   Sarcini
   Grupul are următoarele sarcini:

               1.

               să abordeze probleme care determină și vor determina în viitor competitivitatea industriei agroalimentare comunitare, precum și probleme conexe;

               2.

               să identifice factori care influențează poziția competitivă și durabilitatea industriei agroalimentare comunitare, inclusiv provocări și evoluții viitoare cu impact asupra competitivității;

               3.

               să formuleze o serie de recomandări privind politica specifică din sector, adresate factorilor de decizie la nivel comunitar.

         Articolul 3
   Consultare
   Comisia poate consulta grupul cu privire la orice aspect referitor la competitivitatea industriei agroalimentare comunitare.
   Articolul 4
   Componență – numirea membrilor
   (1)   Membrii grupului sunt numiți de Comisie dintre specialiști de nivel înalt, având competențe și responsabilități în domenii privind competitivitatea industriei agroalimentare comunitare și provocările acesteia.
   (2)   Grupul este compus din cel mult 27 de membri, după cum urmează:

               (a)

               8 reprezentanți din statele membre;

               (b)

               13 reprezentanți din industria agroalimentară;

               (c)

               6 reprezentanți ai societății civile și ai asociațiilor profesionale.

         (3)   Membrii grupului sunt numiți cu titlu personal datorită cunoștințelor tehnice pe care le dețin și fac recomandări Comisiei independent de orice influențe externe.
   (4)   Fiecare membru al grupului numește un reprezentant personal în cadrul unui subgrup pregătitor instituit conform articolului 5 alineatul (2).
   (5)   Membrii sunt numiți pentru un mandat de 1 an care poate fi reînnoit și rămân în funcție până la înlocuirea lor în conformitate cu alineatul (6) al prezentului articol sau până la sfârșitul mandatului.
   (6)   Membrii pot fi înlocuiți pentru perioada restantă din mandatul lor în oricare dintre următoarele cazuri:

               (a)

               atunci când demisionează;

               (b)

               în cazul în care nu mai sunt în măsură să contribuie eficient la lucrările grupului;

               (c)

               în cazul în care nu respectă articolul 287 din Tratat.

         (7)   Membrii vor da o declarație prin care se angajează să acționeze în interes public și o declarație în care vor menționa orice interese care ar putea prejudicia independența acestora.
   (8)   Numele membrilor sunt publicate pe site-ul internet al Direcției Generale Întreprinderi și Industrie, precum și în registrul grupurilor de experți al Comisiei. Numele membrilor sunt colectate, prelucrate și publicate în conformitate cu Regulamentul (CE) nr. 45/2001.
   Articolul 5
   Funcționarea
   (1)   Grupul este prezidat de către Comisie.
   (2)   Un subgrup, denumit în continuare subgrupul „sherpa”, pregătește discuțiile, documentele de poziție și consilierea cu privire la acțiunile și/sau măsurile politice care urmează să fie recomandate de grup. Acesta lucrează în strânsă colaborare cu serviciile Comisiei în vederea pregătirii lucrărilor pentru reuniunile grupului.
   (3)   Cu acordul Comisiei, grupul poate institui subgrupuri pentru a examina aspecte specifice pe baza unui mandat definit de grup. Astfel de subgrupuri sunt dizolvate imediat după îndeplinirea mandatelor acestora.
   (4)   Reprezentantul Comisiei poate invita experți sau observatori cu competențe specifice referitoare la un subiect care figurează pe ordinea de zi să participe la lucrările grupului sau la deliberările sau lucrările subgrupurilor și grupurilor ad hoc.
   (5)   Informațiile obținute cu ocazia participării la deliberările sau lucrările grupului sau ale grupurilor ad hoc sau subgrupurilor nu sunt divulgate în cazul în care Comisia consideră că aceste informații sunt confidențiale.
   (6)   Grupul, subgrupul „sherpa” și alte subgrupuri se reunesc în mod normal la unul din sediile Comisiei, în conformitate cu procedurile și programul stabilite de aceasta. Serviciile de secretariat sunt asigurate de către Comisie. Alți funcționari din cadrul Comisiei care sunt interesați de lucrări pot participa la reuniunile grupului și subgrupurilor sale.
   (7)   Grupul își adoptă regulamentul de procedură pe baza modelului regulamentului de procedură adoptat de către Comisie.
   (8)   Comisia poate publica sau pune la dispoziție pe un site internet consacrat, în limba originală a documentului în cauză, orice rezumat, concluzie, parte dintr-o concluzie sau document de lucru al grupului, dezbateri și rapoarte.
   Articolul 6
   Expirare
   Decizia se aplică până la 1 noiembrie 2009. Comisia decide cu privire la o eventuală prelungire înainte de data menționată.

      Adoptat la Bruxelles, 28 aprilie 2008.

            Pentru Comisie

         Günter VERHEUGEN

            Vicepreședinte

      (1)  COM(2007) 374, 4.7.2007.

      (2)  JO L 317, 3.12.2001, p. 1. Decizie modificată ultima dată prin Decizia 2006/548/CE, Euratom (JO L 215, 5.8.2006, p. 38).

      (3)  JO L 8, 12.1.2001, p. 1.


title: Decizia 2010/788/PESC a Consiliului din 20 decembrie 2010 privind adoptarea de măsuri restrictive împotriva Republicii Democratice Congo și de abrogare a Poziției comune 2008/369/PESC

text:
               21.12.2010

               RO

               Jurnalul Oficial al Uniunii Europene

               L 336/30

         DECIZIA 2010/788/PESC A CONSILIULUI
   din 20 decembrie 2010
   privind adoptarea de măsuri restrictive împotriva Republicii Democratice Congo și de abrogare a Poziției comune 2008/369/PESC
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 14 mai 2008, Consiliul a adoptat Poziția comună 2008/369/PESC privind adoptarea de măsuri restrictive împotriva Republicii Democratice Congo (1), în urma adoptării de către Consiliul de Securitate al Organizației Națiunilor Unite a Rezoluției 1807 (2008) la 31 martie 2008 [„RCSONU 1807 (2008)”].

               (2)

               La 1 decembrie 2010, Comitetul pentru sancțiuni instituit în temeiul Rezoluției 1533 (2004) a Consiliului de Securitate al Organizației Națiunilor Unite [„RCSONU 1533 (2004)”], a modificat lista persoanelor și a entităților care fac obiectul unor măsuri restrictive.

               (3)

               Procedura de modificare a anexei la prezenta decizie ar trebui să prevadă comunicarea către persoanele și entitățile incluse pe listă a temeiurilor pentru includerea lor pe listă, în scopul de a le permite acestora să prezente observații. În cazul în care se transmit observații sau se prezintă dovezi substanțiale noi, Consiliul ar trebui să își reexamineze decizia în funcție de observațiile respective și să informeze în consecință persoana sau entitatea în cauză.

               (4)

               Prezenta decizie respectă drepturile fundamentale și principiile consacrate în special în Carta drepturilor fundamentale a Uniunii Europene, mai ales dreptul la o cale de atac eficientă și la un proces echitabil, dreptul la proprietate și dreptul la protecția datelor cu caracter personal. Prezenta decizie ar trebui aplicată în conformitate cu aceste drepturi și principii.

               (5)

               Prezenta decizie respectă de asemenea pe deplin obligațiile care revin statelor membre în temeiul Cartei Organizației Națiunilor Unite și caracterul obligatoriu din punct de vedere juridic al rezoluțiilor Consiliului de Securitate.

               (6)

               Poziția comună 2008/369/PESC ar trebui prin urmare să fie abrogată și înlocuită prin prezenta decizie.

               (7)

               Măsurile de punere în aplicare adoptate de Uniune prin Regulamentul (CE) nr. 889/2005 al Consiliului din 13 iunie 2005 de impunere a anumitor măsuri restrictive împotriva Republicii Democratice Congo (2) și prin Regulamentul (CE) nr. 1183/2005 din 18 iulie 2005 de instituire a anumitor măsuri speciale împotriva persoanelor ale căror acțiuni încalcă embargoul asupra armelor impus Republicii Democratice Congo (3),

         ADOPTĂ PREZENTA DECIZIE:
   Articolul 1
   (1)   Se interzice furnizarea, vânzarea sau transferul, directe sau indirecte, către orice persoană fizică sau entitate neguvernamentală care își desfășoară activitatea pe teritoriul Republicii Democratice Congo (RDC), de armament și de orice materiale conexe de orice tip, inclusiv arme și muniții, vehicule și echipamente militare, echipamente paramilitare, precum și piese de schimb pentru acestea, de către resortisanții statelor membre sau de pe teritoriul statelor membre sau cu ajutorul navelor sau al aeronavelor aflate sub pavilionul acestora, fie că provin sau nu de pe teritoriul acestora.
   (2)   De asemenea, se interzice:

               (a)

               acordarea, vânzarea, furnizarea sau transferul de asistență tehnică, de servicii de brokeraj și de alte servicii legate de activități militare și de livrarea, fabricarea, întreținerea și utilizarea de armament și de materiale conexe de orice tip, inclusiv arme și muniții, vehicule și echipamente militare, echipamente paramilitare, precum și piese de schimb pentru acestea, în mod direct sau indirect către orice persoană fizică sau entitate neguvernamentală care își desfășoară activitatea pe teritoriul RDC;

               (b)

               acordarea unei finanțări sau a unei asistențe financiare legate de activități militare, în special subvenții, împrumuturi și asigurări ale creditelor pentru export, pentru orice vânzare, furnizare, transfer sau export de armament și de materiale conexe, sau pentru orice acordare, vânzare, furnizare sau transfer de asistență tehnică aferentă, servicii de brokeraj și alte servicii, în mod direct sau indirect către orice persoană fizică sau entitate neguvernamentală care își desfășoară activitatea pe teritoriul RDC.

         Articolul 2
   (1)   Articolul 1 nu se aplică:

               (a)

               furnizării, vânzării sau transferului de armament și de orice materiale conexe sau furnizării de asistență tehnică, de finanțare, de servicii de brokeraj și de alte servicii legate de armament și materiale conexe, destinate exclusiv sprijinirii Misiunii Organizației Națiunilor Unite în RDC (MONUC) sau utilizării de către aceasta;

               (b)

               furnizării, vânzării sau transferului de îmbrăcăminte de protecție, inclusiv veste antiglonț și căști militare, exportate temporar în RDC de personalul Organizației Națiunilor Unite, de reprezentanții mijloacelor de informare în masă și de agenții umanitari sau de sprijinire a dezvoltării și personalul asociat acestora, exclusiv pentru uzul lor personal;

               (c)

               furnizării, vânzării sau transferului de echipament militar neletal, destinat exclusiv unor scopuri umanitare sau de protecție, și nici furnizării de asistență și formare tehnică cu privire la acest echipament neletal.

         (2)   Furnizarea, vânzarea sau transferul de armament și de materiale conexe sau furnizarea serviciilor sau a asistenței și formării tehnice, menționate la alineatul (1), sunt supuse obligației de autorizare prealabilă din partea autorităților competente ale statelor membre.
   (3)   Statele membre notifică în prealabil Comitetului pentru sancțiuni instituit în temeiul Rezoluției CSONU 1533 (2004) (Comitetul pentru sancțiuni) orice transport de armament și de materiale conexe către RDC, precum și orice furnizare de asistență tehnică, de finanțare, de servicii de brokeraj și de alte servicii legate de activități militare în RDC, altele decât cele menționate la alineatul (1) literele (a) și (b). Aceste notificări trebuie să conțină toate informațiile pertinente, inclusiv, în cazurile în care este necesar, utilizatorul final, data preconizată a livrării și itinerariul transporturilor.
   (4)   Statele membre examinează în fiecare caz în parte livrările menționate la alineatul (1), ținând seama pe deplin de criteriile stabilite în Poziția comună 2008/944/PESC a Consiliului din 8 decembrie 2008 de definire a normelor comune care reglementează controlul exporturilor de tehnologie și echipament militar (4). Statele membre solicită garanții adecvate pentru a evita orice abuz în ceea ce privește autorizațiile acordate în temeiul alineatului (2) și, după caz, adoptă dispoziții pentru repatrierea armamentului și a materialului conex livrat.
   Articolul 3
   Se impun măsuri restrictive, astfel cum sunt prevăzute la articolul 4 alineatul (1) și la articolul 5 alineatele (1) și (2), împotriva următoarelor persoane și, după caz, a următoarelor entități desemnate de Comitetul pentru sancțiuni:

               —

               persoanele sau entitățile ale căror acțiuni încalcă embargoul privind armamentul și măsurile conexe menționate la articolul 1;

               —

               responsabilii politici și militari ai grupărilor armate străine care își desfășoară activitatea în RDC și care se opun dezarmării și repatrierii sau relocării voluntare a combatanților care fac parte din aceste grupări;

               —

               responsabilii politici și militari ai milițiilor congoleze care primesc sprijin din exteriorul RDC și care se opun participării combatanților lor la procesul de dezarmare, demobilizare și reintegrare;

               —

               responsabilii politici și militari care își desfășoară activitatea în RDC și care au recrutat sau angajat copii în conflicte armate, încălcând astfel dreptul internațional în vigoare;

               —

               persoanele care își desfășoară activitatea în RDC și care au comis încălcări grave ale dreptului internațional, implicând acte cu privire la copii sau femei în situații de conflict armat, inclusiv crime și mutilări, violențe sexuale, răpiri și deplasări forțate;

               —

               persoanele care împiedică accesul la ajutoarelor umanitare sau distribuirea acestora în partea estică a RDC;

               —

               persoanele sau entitățile care sprijină grupările armate ilegale în partea estică a RDC prin comerțul ilegal cu resurse naturale.

         Persoanele și entitățile relevante sunt enumerate în anexă.
   Articolul 4
   (1)   Statele membre iau măsurile necesare pentru a împiedica intrarea sau tranzitul pe teritoriul lor al persoanelor menționate la articolul 3.
   (2)   Un stat membru nu este obligat, în temeiul alineatului (1), să refuze intrarea pe teritoriul său a propriilor resortisanți.
   (3)   Alineatul (1) nu se aplică în cazul în care Comitetul pentru sancțiuni:

               (a)

               stabilește, în prealabil și examinând fiecare caz în parte, că intrarea sau tranzitarea teritoriului se justifică din motive umanitare, inclusiv ca urmare a unei obligații religioase;

               (b)

               conchide că o derogare ar sprijini realizarea obiectivelor rezoluțiilor relevante ale Consiliului de Securitate, și anume, ar sprijini pacea și reconcilierea națională în RDC și stabilitatea în regiune;

               (c)

               autorizează, în prealabil și de la caz la caz, tranzitul persoanelor care se întorc pe teritoriul statului ai cărui resortisanți sunt sau care participă la acțiuni de aducere în fața justiției a autorilor unor grave încălcări ale drepturilor omului sau ale dreptului internațional umanitar.

         (4)   În cazul în care, în temeiul alineatului (3), un stat membru autorizează persoanele desemnate de Comitetul pentru sancțiuni să intre sau să tranziteze teritoriul său, această autorizație se limitează la scopul pentru care a fost acordată și la persoanele la care se referă.
   Articolul 5
   (1)   Se îngheață toate fondurile, alte active financiare și resurse economice care aparțin sau se află sub controlul persoanelor sau al entităților menționate la articolul 3, în mod direct sau indirect, sau care sunt deținute de entități aflate, în mod direct sau indirect, în proprietatea sau sub controlul acestora sau al oricăror persoane sau entități care acționează în numele sau la ordinele acestora, astfel cum sunt desemnate în anexă.
   (2)   Niciun fond și nici alte active financiare sau resurse economice nu pot fi puse la dispoziția persoanelor sau a entităților menționate la alineatul (1) sau în beneficiul acestora, în mod direct sau indirect.
   (3)   Statele membre pot permite derogări de la aplicarea măsurilor menționate la alineatele (1) și (2) în ceea ce privește fondurile, alte active financiare și resurse economice care:

               (a)

               sunt necesare pentru cheltuielile de bază, inclusiv pentru plata produselor alimentare, a chiriilor sau a ipotecilor, a medicamentelor și a tratamentelor medicale, a impozitelor, a primelor de asigurare și a facturilor pentru serviciile de utilități publice;

               (b)

               sunt destinate exclusiv plății unor onorarii rezonabile și rambursării cheltuielilor legate de furnizarea unor servicii juridice;

               (c)

               sunt destinate exclusiv plății unor taxe sau comisioane, în conformitate cu legislația națională, pentru păstrarea sau administrarea curentă a fondurilor înghețate sau a altor active financiare și resurse economice;

               (d)

               sunt necesare pentru a efectua cheltuieli extraordinare, după notificarea Comitetului pentru sancțiuni de către statul membru în cauză și după ce comitetul își dă acordul;

               (e)

               fac obiectul fie al unei creanțe privilegiate, fie al unei decizii judecătorești, administrative sau arbitrale, caz în care fondurile și alte active financiare sau resurse economice pot să fie utilizate în scopul satisfacerii respectivei creanțe sau decizii, cu condiția ca decizia sau creanța privilegiată să se fi născut înainte de desemnarea persoanei sau a entității în cauză de către Comitetul pentru sancțiuni și să nu fie în beneficiul unei persoane sau al unei entități menționate la articolul 3, după notificarea Comitetului pentru sancțiuni de către statul membru în cauză.

         (4)   Excepțiile menționate la alineatul (3) literele (a), (b) și (c) pot să fie acordate după notificarea Comitetului pentru sancțiuni de către statul membru în cauză cu privire la intenția sa de a autoriza, după caz, accesul la astfel de fonduri și la alte active financiare și resurse economice, precum și în lipsa unei decizii defavorabile din partea Comitetului pentru sancțiuni în termen de patru zile lucrătoare de la notificarea respectivă.
   (5)   Alineatul (2) nu se aplică sumelor care se adaugă în conturile înghețate și care provin din:

               (a)

               dobânzi sau alte venituri legate de aceste conturi; sau

               (b)

               plăți datorate în temeiul unor contracte, acorduri sau obligații care au fost încheiate sau care s-au născut anterior datei la care aceste conturi au devenit obiectul măsurilor restrictive,

         cu condiția ca acestor dobânzi, alte venituri și plăți să li se aplice în continuare alineatul (1).
   Articolul 6
   Consiliul modifică lista cuprinsă în anexă pe baza desemnărilor efectuate fie de Consiliul de Securitate, fie de Comitetul pentru sancțiuni.
   Articolul 7
   (1)   În cazul în care Consiliul de Securitate al Organizației Națiunilor Unite sau Comitetul pentru sancțiuni include pe listă o persoană sau o entitate, Consiliul include persoana sau entitatea respectivă în anexă. Consiliul comunică decizia sa, inclusiv justificarea includerii pe listă a persoanei sau entității respective, fie direct, dacă dispune de adresa acestora, fie prin publicarea unui anunț care oferă persoanei sau entității în cauză posibilitatea de a prezenta observații.
   (2)   În cazul în care se transmit observații sau se prezintă dovezi substanțiale noi, Consiliul își reexaminează decizia și informează în consecință persoana sau entitatea în cauză.
   Articolul 8
   (1)   Anexa cuprinde motivele includerii pe listă a persoanelor și entităților, astfel cum au fost puse la dispoziție de către Consiliul de Securitate al Organizației Națiunilor Unite sau de către Comitetul pentru sancțiuni.
   (2)   Anexa cuprinde, de asemenea, atunci când sunt disponibile, informații furnizate de Consiliul de Securitate al Organizației Națiunilor Unite sau de Comitetul pentru sancțiuni, necesare în vederea identificării persoanelor sau entităților respective. În ceea ce privește persoanele, astfel de informații pot cuprinde numele, inclusiv pseudonimele, data și locul nașterii, cetățenia, numărul de pașaport și de carte de identitate, sexul, adresa (dacă este cunoscută) și funcția sau profesia. În ceea ce privește entitățile, astfel de informații pot cuprinde denumirea, locul și data înregistrării, numărul de înregistrare și sediul. De asemenea, în anexă se menționează data desemnării de către Consiliul de Securitate al Organizației Națiunilor Unite sau de către Comitetul pentru sancțiuni.
   Articolul 9
   Prezenta decizie este revizuită, modificată sau abrogată, după caz, după cum decide Consiliului de Securitate al Organizației Națiunilor Unite.
   Articolul 10
   Poziția comună 2008/369/PESC se abrogă.
   Articolul 11
   Prezenta decizie intră în vigoare la data adoptării.

      Adoptată la Bruxelles, 20 decembrie 2010.

            Pentru Consiliu

            Președintele

         J. SCHAUVLIEGE

      (1)  JO L 127, 15.5.2008, p. 84.

      (2)  JO L 152, 15.6.2005, p. 1.

      (3)  JO L 193, 23.7.2005, p. 1.

      (4)  JO L 335, 13.12.2008, p. 99.

      ANEXĂ

                  (a)

                  Lista persoanelor menționate la articolele 3, 4 și 5

                              Nume

                              Alias

                              Locul și data nașterii:

                              Informații de identificare

                              Motive

                              Data desemnării

                              Frank Kakolele BWAMBALE

                              Frank Kakorere
                              Frank Kakorere Bwambale

                              A părăsit CNDP în ianuarie 2008. Din decembrie 2008 locuiește la Kinshasa.

                              Fost lider al RCD-ML, exercită influență asupra politicii urmate de această organizație și asigură în continuare comanda și controlul activităților forțelor RCD-ML, una dintre grupările armate și milițiile menționate la punctul 20 din Rezoluția 1493 (2003), implicate în trafic de armament, încălcând embargoul privind armamentul.

                              1.11.2005

                              Gaston IYAMUREMYE

                              Rumuli
                              Byiringiro Victor Rumuli
                              Victor Rumuri
                              Michel Byiringiro

                              1948
                              Districtul Musanze (Provincia de Nord), Rwanda
                              Ruhengeri, Rwanda

                              Vicepreședinte secund al FDLR
                              General de brigadă.
                              Începând din noiembrie 2010, își are reședința fie în Kibua, Kivu de Nord, RDC fie în Aru, Provincia Orientală, RDC.

                              Conform mai multor surse, inclusiv conform Grupului de experți al Comitetului pentru sancțiuni al CSONU privind RDC, Gaston Iyamuremye este vicepreședinte secund al FDLR, fiind considerat un membru esențial al conducerii militare și politice a FDLR. Gaston Iyamuremye a condus, de asemenea, biroul lui Ignace Murwanashyaka (președintele FDRL) din Kibua, RDC, până în decembrie 2009.

                              1.12.2010

                              Jérôme KAKWAVU BUKANDE

                              Jérôme Kakwavu

                              Congolez
                              Cunoscut sub numele de: „Commandant Jérôme”
                              În iunie 2010 a fost arestat și în prezent se află în detenție în închisoarea centrală din Kinsasha S-au deschis proceduri judiciare împotriva sa și a altor cinci membri de rang înalt ai FARDC.

                              Fost președinte al UPC/FAPC. FAPC controlează puncte ilegale de trecere a frontierei între Uganda și RDC, o rută de tranzit esențială pentru fluxurile de armament. În calitate de președinte al FAPC, exercită influență asupra politicilor și asigură în continuare comanda și controlul asupra activităților forțelor FAPC care au participat la traficul de armament, încălcând astfel embargoul privind armamentul. În decembrie 2004, a fost promovat la rang de general al FARDC.
                              Conform Biroului Reprezentantului Special al Secretarului General al ONU pentru copii și conflictele armate, acesta a fost responsabil de recrutarea și utilizarea copiilor în Ituri în 2002.
                              Este unul dintre cei cinci membri de rang înalt ai FARDC acuzați de săvârșirea unor infracțiuni grave care implică violență sexuală și ale căror cazuri au fost aduse în atenția guvernului de către Consiliul de Securitate, în cursul vizitelor din 2009.

                              1.11.2005

                              Germain KATANGA

                              Congolez
                              Este în arest la domiciliu la Kinshasa din martie 2005, dată fiind participarea FRPI la acțiuni de încălcare a drepturilor omului.
                              Predat de guvernul RDC Tribunalului Penal Internațional la 18 octombrie 2007.

                              Șef al FRPI. A fost numit general al FARDC în decembrie 2004. A participat la transferuri de arme, încălcând embargoul privind armamentul.
                              Conform Biroului Reprezentantului Special al Secretarului General al ONU pentru copii și conflictele armate, acesta a fost responsabil de recrutarea și utilizarea copiilor în Ituri în perioada 2002 - 2003.

                              1.11.2005

                              Thomas LUBANGA

                              Ituri

                              Congolez
                              Arestat la Kinshasa în martie 2005, dată fiind participarea UPC/L la acțiuni de încălcare a drepturilor omului.
                              Predat de autoritățile congoleze Tribunalului Penal Internațional la 17 martie 2006.
                              Din decembrie 2008 este judecat pentru crime de război.

                              Președinte al UPC/L, una dintre grupările armate și milițiile menționate la punctul 20 din Rezoluția 1493 (2003), implicate în trafic de armament, încălcând embargoul privind armamentul.
                              Conform Biroului Reprezentantului Special al Secretarului General al ONU pentru copii și conflictele armate, acesta a fost responsabil de recrutarea și utilizarea copiilor în Ituri în perioada 2002 - 2003.

                              1.11.2005

                              Khawa Panga MANDRO

                              Kawa Panga
                              Kawa Panga Mandro
                              Kawa Mandro
                              Yves Andoul Karim
                              Mandro Panga Kahwa
                              Yves Khawa Panga Mandro

                              20 august 1973, Bunia

                              Congolez
                              Cunoscut sub numele de:
                              „Chief Kahwa”
                              „Kawa”
                              Arestat de autoritățile congoleze în octombrie 2005, achitat de Curtea de apel din Kisangani, transferat ulterior autorităților judiciare din Kinshasa sub noi acuzații de crime împotriva umanității, crime de război, omucidere, vătămare corporală gravă și acte de violență.

                              Fost președinte al PUSIC, una dintre grupările armate și milițiile menționate la punctul 20 din Rezoluția 1493 (2003), implicate în trafic de armament, încălcând embargoul privind armamentul. În închisoare în Bunia, din aprilie 2005, pentru sabotarea procesului de pace din Ituri.
                              Conform Biroului Reprezentantului Special al Secretarului General al ONU pentru copii și conflictele armate, acesta a fost responsabil de recrutarea și utilizarea copiilor în Ituri în perioada 2001 - 2002.

                              1.11.2005

                              Callixte MBARUSHIMANA

                              24 iulie 1963, Ndusu/Ruhen geri Provincia de Nord, Rwanda

                              Ruandez
                              În prezent se află la: Paris sau Thaïs, Franța.

                              Secretar executiv al FDLR și vicepreședinte al înaltului comandament militar al FDLR
                              Lider politic/militar al unei grupări armate străine care operează în Republica Democratică Congo, împiedicând procesul de dezarmare, repatrierea voluntară și relocarea combatanților, conform Rezoluției Consiliului de Securitate 1857 (2008) OP 4 (b).

                              3.3.2009

                              Iruta Douglas MPAMO

                              Mpano
                              Douglas Iruta Mpamo

                              28 decembrie 1965, Bashali, Masisi
                              29 decembrie 1965, Goma, RDC (fostul Zair)

                              Congolez
                              Stabilit în Goma și Gisenyi, Rwanda.
                              Traversează frecvent frontiera internațională dintre Rwanda și Congo.
                              Adresă: Bld Kanyamuhanga 52, Goma

                              Proprietar și director al companiei aeriene Compagnie Aérienne des Grands Lacs și al societății Great Lakes Business Company, ale căror aparate de zbor au fost utilizate în scopul acordării de asistență grupărilor armate și milițiilor menționate la punctul 20 din Rezoluția 1493 (2003). Vinovat, de asemenea, de tăinuirea unor informații privind zborurile și încărcăturile, aparent în scopul de a permite încălcarea embargoului privind armamentul.

                              1.11.2005

                              Sylvestre MUDACUMURA

                              Ruandez
                              Cunoscut sub numele de: „Radja”, „Mupenzi Bernard”, „General Major Mupenzi”, „General Mudacumura”
                              Din noiembrie 2009 continuă să fie comandant militar al FDLR-FOCA.
                              Stabilit la Kibua, teritoriul Masisi, RDC.

                              Comandant militar al FDLR, exercită influență asupra politicilor și asigură în continuare comanda și controlul asupra activităților forțelor FDLR, una dintre grupările armate și milițiile menționate la punctul 20 din Rezoluția 1493 (2003), implicate în trafic de armament, încălcând embargoul privind armamentul.
                              Mudacumura (sau membri ai personalului acestuia) a comunicat prin telefon cu liderul FDLR Murwanashyaka din Germania, inclusiv în timpul masacrului din Busurungi din mai 2009 și cu comandantul militar Major Guillaume în timpul operațiilor Umoja Wetu și Kimia II din 2009.
                              Conform Biroului Reprezentantului Special al Secretarului General al ONU pentru copii și conflictele armate, acesta a fost responsabil pentru 27 de cazuri de recrutare și utilizare a copiilor de către trupele aflate sub comanda sa în Kivu de Nord în perioada 2002 - 2007.

                              1.11.2005

                              Leodomir MUGARAGU

                              Manzi Leon
                              Leo Manzi

                              1954
                              1953
                              Kigali, Rwanda
                              Rushashi (Provincia de Nord), Rwanda

                              Adresă Katoyi, Kivu de Nord, RDC
                              Șef al Statului-Major al FDLR/FOCA
                              General de brigadă

                              Potrivit unor informații din surse deschise și unor rapoarte oficiale, Leodomir Mugaragu este șeful Statului-Major al Forces Combattantes Abucunguzi/Forțele Combatante pentru Eliberarea Rwandei (FOCA), aripa armată a FDLR.
                              Conform unor rapoarte oficiale, Mugaragu este responsabil principal cu planificarea operațiilor militare ale FDLR în partea de est a RDC.

                              1.12.2010

                              Leopold MUJYAMBERE

                              Musenyeri
                              Achille
                              Frere Petrus
                              Ibrahim

                              17 martie 1962, Kigali, Rwanda
                              Probabil 1966;

                              Ruandez
                              Grad: colonel.
                              În prezent se află la: Mwenga, Kivu de Sud, RD

                              Comandant al celei de a doua divizii a FOCA/Brigăzile rezerviștilor (grupare armată - ramură a FDLR). Lider militar al unei grupări armate străine care operează în Republica Democratică Congo, împiedicând procesul de dezarmare, repatrierea voluntară și relocarea combatanților, încălcând Rezoluția CSONU 1857 (2008) OP 4 (b). Conform dovezilor adunate de grupul de experți al Comitetului pentru sancțiuni al CSONU privind RDC, în raportul său din 13 februarie 2008, fete recuperate de la FDLR-FOCA fuseseră răpite și violate. De la jumătatea anului 2007, FDLR-FOCA, care, anterior, recruta băieți adolescenți, recrutează cu forța tineri începând cu vârsta de 10 ani. Cei mai tineri sunt ulterior folosiți ca escorte, iar copiii mai mari sunt trimiși ca soldați pe linia frontului, în încălcarea Rezoluției CSONU 1857 (2008) OP 4 (d) și (e).

                              3.3.2009

                              Dr. Ignace MURWANASHYAKA

                              Ignace

                              14 mai 1963 Butera (Rwanda)
                              Ngoma, Butare (Rwanda)

                              Ruandez
                              Rezident în Germania.
                              Începând din noiembrie 2009, este recunoscut în continuare ca președinte al aripii politice a FDLR-FOCA și comandant suprem al forțelor armate ale FDLR
                              Arestat de poliția federală germană la 17 noiembrie 2009, fiind suspectat de săvârșirea de crime împotriva umanității și de crime de război în RDC, precum și pe baza altor acuzații legate de formarea unei organizații teroriste străine și de aparteneța la aceasta

                              Președinte al FDLR și comandant suprem al forțelor armate ale FDLR, exercită influență asupra politicilor și asigură în continuare comanda și controlul asupra activităților forțelor FDLR, una dintre grupările armate și milițiile menționate la punctul 20 din Rezoluția 1493 (2003), implicate în trafic de armament, încălcând embargoul privind armamentul.
                              A comunicat prin telefon cu comandanții militari ai FDLR pe teren (inclusiv în timpul masacrului de la Busurungi din mai 2009); a dat ordine comandamentului militar; a fost implicat în coordonarea transferului de armament și muniții către unitățile FDLR și în transmiterea de instrucțiuni de utilizare specifice; implicat în gestionarea unor sume importante de bani, obținute prin vânzarea ilicită a resurselor naturale din zonele aflate sub controlul FDRL (p. 24-25, 83)
                              A călătorit în Uganda în 2006 încălcând interdicția de călătorie
                              Conform Biroului Reprezentantului Special al Secretarului General al ONU pentru copii și conflictele armate, acesta a fost responsabil cu comanda, în calitate de președinte și comandant militar al FDLR, în ceea ce privește recrutarea și utilizarea copiilor de către FDLR în partea de est a Congo.

                              1.11.2005

                              Straton MUSONI

                              IO Musoni

                              6 aprilie 1961 (posibil 4 iunie 1961) Mugambazi, Kigali, Rwanda

                              Pașaport ruandez, expirat la 10 septembrie 2004
                              Rezident în Neuffen, Germania.
                              Începând din noiembrie 2009, este recunoscut în continuare ca prim-vicepreședinte al aripii politice a FDLR-FOCA și ca președinte al înaltului comandament militar al FDLR
                              Arestat de poliția federală germană la 17 noiembrie 2009, fiind suspectat de săvârșirea de crime împotriva umanității și de crime de război în RDC, precum și pe baza altor acuzații legate de formarea unei organizații teroriste străine și de aparteneța la aceasta

                              Prin faptul că se află la conducerea FDLR, grupare armată străină care își desfășoară activitatea în RDC, Musoni îngreunează procesul de dezarmare și de repatriere sau relocare voluntară a combatanților care fac parte din aceste grupări, încălcând Rezoluția 1649 (2005).

                              29.3.2007

                              Jules MUTEBUTSI

                              Jules Mutebusi
                              Jules Mutebuzi
                              Colonel.
                              Mutebutsi

                              Kivu de Sud

                              Congolez (Kivu de Sud)
                              Arestat de autoritățile ruandeze în decembrie 2007, când a încercat să traverseze frontiera în RDC. Se spune că în prezent este „reținut”.

                              Fost comandant militar adjunct regional al celei de a 10-a regiuni militare a FARDC, destituit pentru indisciplină în aprilie 2004, s-a asociat cu alte elemente rebele ale fostului RCD-G pentru a pune stăpânire prin forță pe orașul Bukavu în mai 2004.
                              Implicat în primirea de arme în afara structurilor FARDC și în aprovizionarea unor grupări armate și miliții menționate la punctul 20 din Rezoluția 1493 (2003), încălcând embargoul privind armamentul.

                              1.11.2005

                              Mathieu, Chui NGUDJOLO

                              Cui Ngudjolo

                              „Colonel” sau „General”, predat de guvernul RDC Tribunalului Penal Internațional la 7 februarie 2008.

                              Șeful Statului-Major al FNI și fost șef de Stat-Major al FRPI, exercită influență asupra politicii urmate de această grupare și asigură în continuare comanda și controlul asupra activităților forțelor FRPI, una dintre grupările armate și milițiile menționate la punctul 20 din Rezoluția 1493 (2003), implicate în trafic de armament, încălcând embargoul privind armamentul. Arestat de MONUC la Bunia în octombrie 2003.
                              Conform Biroului Reprezentantului Special al Secretarului General al ONU pentru copii și conflictele armate, acesta a fost responsabil de recrutarea și utilizarea copiilor cu vârsta sub 15 ani în Ituri în 2006.

                              1.11.2005

                              Floribert Ngabu NJABU

                              Floribert Njabu
                              Floribert Ndjabu
                              Floribert Ngabu Ndjabu

                              Arestat și pus sub arest la domiciliu la Kinshasa, din martie 2005, pentru participarea FNI la acțiuni de încălcare a drepturilor omului.

                              Președinte al FNI, una dintre grupările armate și milițiile menționate la punctul 20 din Rezoluția 1493 (2003), implicate în trafic de armament, încălcând embargoul privind armamentul.

                              1.11.2005

                              Laurent NKUNDA

                              Nkunda Mihigo Laurent
                              Laurent Nkunda Bwatare
                              Laurent Nkundabatware
                              Laurent Nkunda Mahoro Batware
                              Laurent Nkunda
                              Batware

                              6 februarie 1967,
                              Kivu de Nord/Rutshuru
                              2 februarie 1967

                              Congolez
                              Cunoscut sub numele de:
                              „Chairman”
                              „General Nkunda”
                              „Papa Six”
                              Arestat pe teritoriul Rwandei în ianuarie 2009
                              și înlocuit ulterior în funcția de comandant al CNDP în Kivu de Nord.

                              Fost general al RCD-G.
                              S-a asociat cu alte elemente rebele din fosta RCD-G pentru a pune stăpânire prin forță pe orașul Bukavu în mai 2004. A primit arme în afara structurilor FARDC, încălcând embargoul privind armamentul.
                              Fondator, Congresul Național pentru Apărarea Poporului, 2006; Membru de rang înalt, Adunarea pentru Democrație în Congo - Goma (RCD-G), 1998-2006; Membru, Frontul Patriotic Ruandez (RPF), 1992-1998.
                              Conform Biroului Reprezentantului Special al Secretarului General al ONU pentru copii și conflictele armate, acesta a fost responsabil pentru 264 de cazuri de recrutare și utilizare a copiilor de către trupele aflate sub comanda sa în Kivu de Nord în perioada 2002 - 2009.
                              Începând din noiembrie 2009, în ciuda arestării din ianuarie 2009 și a îndepărtării din funcția de președinte al CNDP, păstrează un anumit control asupra CNDP și a rețelei sale internaționale.

                              1.11.2005

                              Felicien NSANZUBUKI-RE

                              Fred Irakeza

                              1967
                              Murama, Kinyinya, Rubungo, Kigali, Rwanda

                              Conform mai multor surse, Felicien Nsanzubukire este primul comandant de batalion al FDLR și este stabilit în zona Uvira-Sange din Kivu de Sud
                              Felicien Nsanzubukire este membru al FDLR cel puțin din 1994 și desfășoară operațiuni în RDC din octombrie 1998.
                              Grupul de experți al Comitetului pentru sancțiuni al CSONU privind RDC raportează că Felicien Nsanzubukire a supravegheat și a coordonat traficul de arme și muniții cel puțin în perioada noiembrie 2008 - aprilie 2009 din Republica Unită Tanzania, prin regiunea lacului Tanganyika, către unitățile FDLR din zonele Uvira și Fizi din Kivu de Sud.

                              1.12.2010

                              Pacifique NTAWUNGUKA

                              Colonel Omega
                              Nzeri
                              Israel
                              Pacifique Ntawungula

                              1 Januarie 1964, Gaseke, Gisenyi probabil 1964

                              Ruandez
                              Grad: Colonel
                              În prezent se află la: Peti, frontiera Walikale-Masisis, RDC.
                              Alte informații: A primit pregătire militară în Egipt.

                              Comandant al primei divizii a FOCA (grupare armată - ramură a FDLR). Lider militar al unei grupări armate străine care operează în Republica Democratică Congo, împiedicând procesul de dezarmare, repatrierea voluntară și relocarea combatanților, încălcând Rezoluția CSONU 1857 (2008) OP 4 (b). Conform dovezilor adunate de grupul de experți al Comitetului pentru sancțiuni al CSONU privind RDC, în raportul său din 13 februarie 2008, fete recuperate de la FDLR-FOCA fuseseră răpite și violate. De la jumătatea anului 2007, FDLR-FOCA, care, anterior, recruta băieți adolescenți, recrutează cu forța tineri începând cu vârsta de 10 ani. Cei mai tineri sunt ulterior folosiți ca escorte, iar copiii mai mari sunt trimiși ca soldați pe linia frontului, în încălcarea Rezoluției CSONU 1857 (2008) OP 4 (d) și (e).

                              3.3.2009

                              James NYAKUNI

                              Ugandez

                              Parteneriat comercial cu Commandant Jérôme, în special contrabandă transfrontalieră între RDC și Uganda, suspectat inclusiv de contrabandă cu arme și material militar în camioane care nu au fost inspectate. Încălcarea embargoului asupra armelor și asistență acordată unor grupări armate și miliții menționate la punctul 20 din Rezoluția 1493 (2003), inclusiv sprijin financiar, care le-a permis acestora să desfășoare operațiuni militare.

                              1.11.2005

                              Stanislas NZEYIMANA

                              Deogratias Bigaruka Izabayo
                              Bigaruka
                              Bigurura
                              Izabayo Deo
                              Jules Mateso Mlamba

                              1 ianuarie 1966, Mugusa (Butare), Rwanda
                              Probabil 1967
                              Alt. 28 august 1966

                              Ruandez
                              Din noiembrie 2009, este cunoscut ca General-maior Stanislas Nzeyimana, comandant adjunct al FDLR
                              În prezent se află la: Kalonge, Masisi, Kivu de Nord, RDC sau Kibua, RDC.
                              Călătorește frecvent la Kigoma

                              Comandant adjunct al FOCA (grupare armată - ramură a FDLR). Lider militar al unei grupări armate străine care operează în Republica Democratică Congo, împiedicând procesul de dezarmare, repatrierea voluntară și relocarea combatanților, încălcând Rezoluția CSONU 1857 (2008) OP 4 (b). Conform dovezilor adunate de grupul de experți al Comitetului pentru sancțiuni al CSONU privind RDC, în raportul său din 13 februarie 2008, fete recuperate de la FDLR-FOCA fuseseră răpite și violate. De la jumătatea anului 2007, FDLR-FOCA, care, anterior, recruta băieți adolescenți, recrutează cu forța tineri începând cu vârsta de 10 ani. Cei mai tineri sunt ulterior folosiți ca escorte, iar copiii mai mari sunt trimiși ca soldați pe linia frontului, în încălcarea Rezoluției CSONU 1857 (2008) OP 4 (d) și (e).

                              3.3.2009

                              Dieudonné OZIA MAZIO

                              Ozia Mazio

                              6 iunie 1949, Ariwara

                              Congolez
                              Cunoscut sub numele de:
                              „Omari”
                              „Mr Omari”
                              A decedat la Ariwara la 23 septembrie 2008.

                              Președinte al FEC în teritoriul Aru. Aranjamente financiare cu Commandant Jérôme și gruparea FAPC, precum și contrabandă la frontiera dintre RDC și Uganda, permițându-i comandantului și trupelor sale accesul la fonduri și la materiale. Încălcarea embargoului privind armamentul, inclusiv prin asistență acordată grupărilor armate și milițiilor menționate la punctul 20 din Rezoluția 1493 (2003).

                              1.11.2005

                              Bosco TAGANDA

                              Bosco Ntaganda
                              Bosco Ntagenda
                              Generalul Taganda

                              Congolez
                              Cunoscut sub numele de:
                              „Terminator”
                              „Major”
                              Începând din noiembrie 2009, comandant militar de facto al CNDP, în urma arestării Generalului Laurent Nkunda în ianuarie 2009. Fost șef al Statului-Major al CNDP. Stabilit în Bunagana și Rutshuru.
                              De la numirea sa în calitate de comandant militar de facto al CNDP, în ianuarie 2009, i s-a solicitat să gestioneze integrarea în FARDC și i s-a atribuit postul de comandant operațional adjunct al operației Kimia II, deși acest fapt este negat în mod oficial de FARDC.

                              Comandant militar al UPC/L, exercită influență asupra politicilor și asigură în continuare comanda și controlul asupra activităților forțelor UPC/L, una dintre grupările armate și milițiile menționate la punctul 20 din Rezoluția 1493 (2003), implicate în trafic de armament, încălcând embargoul privind armamentul. A fost numit general în FARDC în decembrie 2004, dar a refuzat promovarea, rămânând astfel în afara FARDC.
                              Conform Biroului Reprezentantului Special al Secretarului General al ONU pentru copii și conflictele armate, acesta a fost responsabil de recrutarea și utilizarea copiilor în Ituri în 2002 și 2003, și a fost direct responsabil și/sau responsabil cu comanda în 155 de cazuri de recrutare și utilizare a copiilor în Kivu de Nord în perioada 2002 - 2009.
                              În calitate de șef al Statului-Major al CNDP, a fost direct responsabil și responsabil cu comanda în cazul masacrului de la Kiwanja (noiembrie 2008).

                              1.11.2005

                              Innocent ZIMURINDA

                              1 septembrie 1972
                              1975
                              Ngungu, teritoriul Masisi, provincia Kivu de Nord, RDC

                              Lt. Col.
                              Potrivit unor informații din surse deschise și unor rapoarte oficiale, Lt Col Innocent Zimurinda a fost membru al Congrès National pour la Défense du Peuple (CNDP), care a fost integrat în Forces Armées de la République Démocratique du Congo (FARDC) la începutul anului 2009.

                              Conform mai multor surse, Lt Col Innocent Zimurinda, în calitatea sa de comandant al Brigăzii 231 a FARDC, a dat ordine care au dus la masacrarea a peste 100 de refugiați ruandezi, majoritatea femei și copii, în cursul unei operații militare desfășurate în aprilie 2009 în zona Shalio.
                              Grupul de experți al Comitetului pentru sancțiuni al CSONU privind RDC a raportat că Lt Col Innocent Zimurinda a fost văzut de martori la fața locului refuzând să elibereze trei copiii de sub comanda sa în Kalehe, la 29 august 2009.
                              Conform mai multor surse, înainte de integrarea CNDP în FARDC, Lt Col Innocent Zimurinda a participat la o operație a CNDP din noiembrie 2008, care a dus la masacrarea a 89 de civili, inclusiv femei și copii, în regiunea Kiwanja.
                              În marte 2010, 51 de grupuri de apărare a drepturilor omului care activau în partea de est a RDC au publicat o plângere online pretinzând că Lt Col Innocent Zimurinda este responsabil pentru multiple acțiuni de încălcare a drepturilor omului, implicând uciderea a numeroși civili, inclusiv femei și copii, în perioada februarie 2007 - august 2007. Lt Col Innocent Zimurinda a fost, de asemenea, acuzat în cadrul aceleiași plângeri de fi responsabil de violarea unui număr mare de femei și fete.
                              În conformitate cu declarația din 21 mai 2010 a Reprezentantului Special al Secretarului General pentru copii și conflictele armate, Innocent Zimurinda a fost implicat în executarea arbitrară a unor copii-soldați, inclusiv în cursul operației Kimia II.
                              Conform aceleiași declarații, acesta a refuzat accesul misiunii ONU în RDC (MONUC) pentru a verifica dacă în rândul trupelor există minori. Potrivit Grupului de experți al Comitetului pentru sancțiuni al CSONU privind RDC, Lt Col Zimurinda este direct responsabil și responsabil cu comanda pentru recrutarea și menținerea copiilor în rândul trupelor sub comanda sa.

                              1.12.2010

                  (b)

                  Lista entităților menționate la articolele 3, 4 și 5

                              Denumire

                              Alias

                              Adresă

                              Informații de identificare

                              Motive

                              Data desemnării

                              BUTEMBO AIRLINES (BAL)

                              Butembo, RDC

                              Companie aeriană particulară, cu sediul în Butembo.
                              Începând cu decembrie 2008, BAL nu mai deține licență de zbor în RDC.

                              Kisoni Kambale (decedat la 5 iulie 2007 și ulterior eliminat de pe listă la 24 aprilie 2008) s-a folosit de companie pentru a transporta aur, provizii și arme ale FNI între Mongbwalu și Butembo. Aceasta constituie „acordare de asistență” unor grupări armate ilegale, încălcându-se astfel embargoul privind armamentul impus de Rezoluțiile 1493 (2003) și 1596 (2005).

                              29.3.2007

                              CONGOCOM TRADING HOUSE

                                          Butembo, RDC

                                          Tel: +253 (0) 99 983 784

                              Casă de comerț cu aur din Butembo.

                              CONGOCOM s-a aflat în proprietatea lui Kisoni Kambale (decedat la 5 iulie 2007 și ulterior eliminat de pe listă la 24 aprilie 2008).
                              Kambale a achiziționat aproape integral producția de aur din districtul Mongbwalu, controlat de FNI. FNI obține un venit substanțial din taxele pe producție. Aceasta constituie „acordare de asistență” unor grupări armate ilegale, încălcându-se astfel embargoul privind armamentul impus de Rezoluțiile 1493 (2003) și 1596 (2005).

                              29.3.2007

                              COMPAGNIE AERIENNE DES GRANDS LACS (CAGL),
                              GREAT LAKES BUSINESS COMPANY (GLBC)

                              CAGL, Avenue Président Mobutu, Goma RDC (CAGL are un sediu și în Gisenyi, Rwanda)
                              GLBC, PO Box 315, Goma, RDC (GLBC are un sediu și în Gisenyi, Rwanda)

                              Din decembrie 2008, GLBC nu mai deține aeronave operaționale, cu toate că mai multe aeronave au continuat să zboare în 2008 în ciuda sancțiunilor ONU.

                              CAGL și GLBC sunt societăți deținute de Douglas MPAMO, persoană care face deja obiectul unor sancțiuni conform Rezoluției 1596 (2005). CAGL și GLBC au fost utilizate pentru transportarea de armament și muniții, încălcându-se astfel embargoul privind armamentul impus de Rezoluțiile 1493 (2003) și 1596 (2005).

                              29.3.2007

                              MACHANGA LTD

                              Kampala, Uganda

                              Societate exportatoare de aur din Kampala (Directori: dl Rajendra Kumar Vaya și dl Hirendra M. Vaya).

                              MACHANGA cumpăra aur prin relații comerciale regulate cu comercianți din RDC aflați în strânsă legătură cu milițiile. Aceasta constituie „acordare de asistență” unor grupări armate ilegale, încălcându-se astfel embargoul privind armamentul impus de Rezoluțiile 1493 (2003) și 1596 (2005).

                              29.3.2007

                              TOUS POUR LA PAIX ET LE DEVELOPPEMENT (NGO)

                              TPD

                              Goma, Kivu de Nord

                              În decembrie 2008, TPD funcționa încă și avea sedii în mai multe orașe din teritoriile Masisi și Rutshuru, dar activitățile sale încetaseră aproape în totalitate.

                              Implicată în încălcări ale embargoului privind armamentul, prin acordarea de asistență grupării RCD-G, în special prin livrarea de camioane pentru transportul de armament și de trupe și, de asemenea, prin transportarea armelor care urmau să fie distribuite unor părți ale populației din Masisi și Rutshuru, Kivu de Nord, la începutul anului 2005.

                              1.11.2005

                              UGANDA COMMERCIAL IMPEX (UCI) LTD

                                          Kajoka Street Kisemente Kampala, Uganda

                                          Tel.: +256 41 533 578/9;

                                    Adresă alternativă: PO Box 22709, Kampala, Uganda

                              Societate exportatoare de aur din Kampala. (Directori: dl J.V. LODHIA - cunoscut sub numele de „Chuni” - și fiul său, dl Kunal LODHIA).

                              UCI cumpăra aur prin relații comerciale regulate cu comercianți din RDC aflați în strânsă legătură cu milițiile. Aceasta constituie „acordare de asistență” unor grupări armate ilegale, încălcându-se astfel embargoul privind armamentul impus de Rezoluțiile 1493 (2003) și 1596 (2005).

                              29.3.2007


title: Decizia 2012/150/PESC a Consiliului din 13 martie 2012 de modificare a Deciziei 2011/872/PESC de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului

text:
               14.3.2012

               RO

               Jurnalul Oficial al Uniunii Europene

               L 74/9

         DECIZIA 2012/150/PESC A CONSILIULUI
   din 13 martie 2012
   de modificare a Deciziei 2011/872/PESC de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC privind aplicarea de măsuri specifice pentru combaterea terorismului (1).

               (2)

               La 22 decembrie 2011, Consiliul a adoptat Decizia 2011/872/PESC de actualizare a listei persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC (2).

               (3)

               Consiliul a stabilit că nu se mai justifică menținerea anumitor persoane pe lista persoanelor, grupurilor și entităților care fac obiectul articolelor 2, 3 și 4 din Poziția Comună 2001/931/PESC.

               (4)

               Lista persoanelor, grupurilor și entităților care fac obiectul articolelor 2, 3 și 4 din Poziția comună 2001/931/PESC ar trebui să fie actualizată în consecință,

         ADOPTĂ PREZENTA DECIZIE:
   Articolul 1
   Persoanele de pe lista din anexa la prezenta decizie sunt eliminate de pe lista persoanelor, grupurilor și entităților din anexa la Decizia 2011/872/PESC.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 13 martie 2012.

            Pentru Consiliu

            Președintele

         M. VESTAGER

      (1)  JO L 344, 28.12.2001, p. 93.

      (2)  JO L 343, 23.12.2011, p. 54.

      ANEXĂ

         Lista persoanelor menționate la articolul 1

                  1.

                  ABOU, Rabah Naami (numărul 2 pe listă)

                  2.

                  ABOUD, Maisi (numărul 3 pe listă)

                  3.

                  ARIOUA, Kamel (numărul 7 pe listă)

                  4.

                  ASLI, Mohamed (numărul 8 pe listă)

                  5.

                  ASLI, Rabah (numărul 9 pe listă)

                  6.

                  DARIB, Noureddine (numărul 11 pe listă)

                  7.

                  DJABALI, Abderrahmane (numărul 12 pe listă)

                  8.

                  MOKTARI, Fateh (numărul 16 pe listă)

                  9.

                  NOUARA, Farid (numărul 17 pe listă)

                  10.

                  RESSOUS, Hoari (numărul 18 pe listă)

                  11.

                  SEDKAOUI, Noureddine (numărul 19 pe listă)

                  12.

                  SELMANI, Abdelghani (numărul 20 pe listă)

                  13.

                  SENOUCI, Sofiane (numărul 21 pe listă)

                  14.

                  TINGUALI, Mohammed (numărul 25 pe listă)